CELEX: 32015R0231
Language: lv
Date: 2015-02-11 00:00:00
Title: Komisijas Īstenošanas regula (ES) 2015/231 ( 2015. gada 11. februāris ), ar ko groza Īstenošanas regulu (ES) Nr. 720/2014 par ievešanas tiesību piešķiršanu atbilstoši pieteikumiem, kas iesniegti periodam no 2014. gada 1. jūlija līdz 2015. gada 30. jūnijam saskaņā ar importa tarifa kvotu, kura atvērta ar Regulu (EK) Nr. 431/2008 un paredzēta saldētai liellopu gaļai, un paredz piešķirt papildu daudzumus

14.2.2015   
            
            
               LV
            
            
               Eiropas Savienības Oficiālais Vēstnesis
            
            
               L 39/5
            
         KOMISIJAS ĪSTENOŠANAS REGULA (ES) 2015/231
   (2015. gada 11. februāris),
   ar ko groza Īstenošanas regulu (ES) Nr. 720/2014 par ievešanas tiesību piešķiršanu atbilstoši pieteikumiem, kas iesniegti periodam no 2014. gada 1. jūlija līdz 2015. gada 30. jūnijam saskaņā ar importa tarifa kvotu, kura atvērta ar Regulu (EK) Nr. 431/2008 un paredzēta saldētai liellopu gaļai, un paredz piešķirt papildu daudzumus
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 188. panta 1. un 3. punktu,
   tā kā:
   
               (1)
            
            
               Komisijas Īstenošanas regulā (ES) Nr. 720/2014 (2) ir noteikts piešķīruma koeficients, ko piemēro ievešanas tiesību pieprasītajiem daudzumiem, kas iesniegti periodam no 2014. gada 1. jūlija līdz 2015. gada 30. jūnijam saskaņā ar tarifa kvotu, kura atvērta ar Komisijas Regulu (EK) Nr. 431/2008 (3) saldētai liellopu gaļai.
            
         
               (2)
            
            
               Pēc Īstenošanas regulas (ES) Nr. 720/2014 publicēšanas Apvienotā Karaliste informēja Komisiju par administratīvu kļūdu, kuras dēļ bija paziņots par daudzumu, kas ir lielāks nekā daudzums, par kuru faktiski tika iesniegts pieteikums. Ņemot vērā faktisko daudzumu, par kuru tika iesniegts pieteikums, pieaug piešķīruma koeficients un to ievešanas tiesību apmērs, ko piešķir visiem attiecīgajiem uzņēmējiem.
            
         
               (3)
            
            
               Tāpēc Īstenošanas regula (ES) Nr. 720/2014 būtu attiecīgi jāgroza.
            
         
               (4)
            
            
               Būtu jāievieš noteikumi attiecībā uz izrietošo papildu ievešanas tiesību piešķiršanu uzņēmējiem.
            
         
               (5)
            
            
               Ņemot vērā nepieciešamību piešķirt papildu ievešanas tiesības iespējami drīzāk, šai regulai būtu jāstājas spēkā nākamajā dienā pēc tās publicēšanas,
            
         IR PIEŅĒMUSI ŠO REGULU.
   1. pants
   Īstenošanas regulas (ES) Nr. 720/2014 1. pantā “27,09851 %” aizstāj ar “28,237983 %”.
   2. pants
   Ne vēlāk kā līdz 2015. gada 9. martam dalībvalstis piešķir papildu ievešanas tiesības, kas izriet no grozījumiem, kuri izdarīti ar 1. pantu (“papildu ievešanas tiesības”), uzņēmējiem, kuri iesniedza pieteikumu un kuriem tika piešķirtas ievešanas tiesības saskaņā ar Regulu (EK) Nr. 431/2008 attiecībā uz importa tarifa kvotas periodu no 2014. gada 1. jūlija līdz 2015. gada 30. jūnijam.
   Papildu ievešanas tiesības, ko piešķir minētajiem uzņēmējiem, sasniedz 1,139473 % no daudzumiem, par kuriem iesniegti pieteikumi.
   3. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 11. februārī
      
         
            Komisijas
         
         
            un tās priekšsēdētāja vārdā –
         
         
            lauksaimniecības un lauku attīstības ģenerāldirektors
         
         Jerzy PLEWA
      
   
   
      (1)  OV L 347, 20.12.2013., 671. lpp.
   
   
      (2)  Komisijas 2014. gada 27. jūnija Īstenošanas regula (ES) Nr. 720/2014 par ievešanas tiesību piešķiršanu atbilstoši pieteikumiem, kas iesniegti periodam no 2014. gada 1. jūlija līdz 2015. gada 30. jūnijam saskaņā ar importa tarifa kvotu, kura atvērta ar Regulu (EK) Nr. 431/2008 un paredzēta saldētai liellopu gaļai (OV L 190, 28.6.2014., 65. lpp.).
   
      (3)  Komisijas 2008. gada 19. maija Regula (EK) Nr. 431/2008, ar ko atver tarifa kvotu saldētai liellopu gaļai ar KN kodu 0202 un produktiem ar KN kodu 0206 29 91 un paredz tās pārvaldību (OV L 130, 20.5.2008., 3. lpp.).